**Capitolul 37. Virusul imunodeficienței umane și sindromul imunodeficienței dobândite**

1. Care dintre elementele clinice următoare nu se asociază cu o rată crescută de transmitere a HIV pe cale verticală?

A. un stadiu avansat al infecţiei cu HIV la mamă

B. o încărcătură virală crescută a mamei

C. ruptură prelungită şi / sau prematură a membranelor

D. corioamniotita maternă

E. utilizarea unui regim antiretroviral eficient

2. Care dintre următoarele suferinţe este definitorie pentru SIDA?

A. herpes zoster

B. sarcomul Kaposi

C. pneumonia cu *Streptococcus pneumoniae*

D. angiomatoza bacilară

E. candidoza orofaringiană

3. Care dintre afirmațiile referitoare la epidemiologia HIV este adevărată?

A. rata de infecție continuă să scadă în Europa de Est

B. Africa subsahariană este regiunea cea mai afectată

C. în Africa subsahariană infecția este mai frecventă la barbații tineri

D. calea de transmitere în Africa subsahariană este predominant prin contact homosexual

E. impactul la nivel global este limitat

4. Referitor la patogenia infecției cu HIV afirmația corectă este:

A. receptorul celulei gazdă este glicoproteina de suprafață gp120

B. deficitul imunității mediate celular predispune la infecții cu bacterii capsulate

C. anomaliile umorale favorizează infecții cu patogeni intracelulari

D. fenomenul de activare imună este asociat cu o stare de inflamație de scurtă durată

E. răspunsul inflamator poate persista în ciuda tratamentului antiretroviral efectuat

5. În ce clasă clinico-imunologică (după CDC) veţi încadra un pacient infectat cu HIV, diagnosticat recent cu toxoplasmoză cerebrală şi care are un număr de limfocite CD4 de 157/mm3?

A. A3

B. B2

C. C2

D. B3

E. C3

6. Care dintre următoarele afirmații referitoare la transmiterea HIV sunt adevărate?

A. este legat de nivelul încărcăturii virale

B. este scăzut în infecția acută

C. poate fi redus prin terapie antiretrovirală eficientă

D. crește când sunt asociate boli cu transmitere sexuală

E. este prezent la partenerii sexuali și în cazul unei încărcături virale sub limita de detecție

7. Grupul M al HIV-1:

A. prezintă un grad înalt de diversitate genetică

B. prezintă subtipuri (clade)

C. este înrudit cu tulpinile virusului imunodeficienței simiene (SIV)

D. este limitat la anumite regiuni din Africa

E. s-a transmis de la cimpanzeu la gorilăși apoi la om

8. În perioada de latență clinică a infecției cu HIV :

A. majoritatea persoanelor sunt simptomatice

B. virusul continuă să se replice

C. persoana este infecțioasă

D. numărul de limfocite CD4 rămâne constant

E. intervalul de progresie spre boala simptomatică este de aproximativ 10 ani (fără tratament antiretroviral)

9. Care dintre următoarele suferințe sunt direct legate de HIV?

A. demența asociată infecției HIV

B. polineuropatie senzitivă

C. glomeruloscleroză focală segmentară

D. enteropatie prin atrofia vilozităților intestinale

E. tumori determinate de virusuri oncogene

10. Determinarea genotipului viral în infecția cu HIV:

A. este recomandată pentru toți pacienții nou-diagnosticați

B. este folosită pentru a ghida terapia antiretrovirală

C. identifică mutații bine definite

D. se utilizeazăîn monitorizarea imunologică

E. se exprimăîn copii de ARN viral/mL plasmă

11. Evaluarea încărcăturii virale HIV (ARN-HIV):

A. are valoare prognostică

B. evidențiază clearance-ul viral

C. reflectă rata mutațiilor virale

D. trebuie efectuată în cursul episoadelor acute ale infecțiilor intercurente

E. este markerul standard pentru evaluarea eficacității tratamentului antiviral

 12. Care sunt ţintele globale pentru eradicarea epidemiei HIV/SIDA până în 2030 în conformitate cu Programul HIV/SIDA al Naţiunilor Unite?

A. 90% din toate persoanele care trăiesc cu HIV să fie diagnosticate şi să-şi cunoască statusul serologic

B. 90% dintre persoanele diagnosticate cu infecţie HIV să primească terapie ARV

C. 90% din totalul persoanelor care primesc ARV să aibă supresie virală

D. 90% din totalul persoanelor infectate cu HIV să aibă o durată de viaţă comparabilă cu cea a adultului neinfectat

E. toate variantele enumerate

13. Care dintre următoarele fluide sunt implicate în transmiterea HIV?

A. sângele

B. lichidul cefalorahidian

C. sperma

D. secreţiile cervicale

E. saliva

14. Care dintre următoarele date referitoare la HIV sunt adevărate?

A. HIV este un lentivirus din familia retrovirusurilor.

B. HIV posedă o enzimă – reverstranscriptaza – ce permite ARN-ului viral să fie reverstranscis în AND (ce se va insera ulterior în genomul celulei gazdă).

C. reverstranscrierea este un proces fidel, ceea ce face ca virusul să fie extrem de stabil din punct de vedere genetic şi antigenic

D. există două tipuri majore – HIV1 şi HIV2

E. majoritatea medicamentele antiretrovirale sunt active atât pe HIV1, cât şi pe HIV2

15. Ce scheme sunt recomandate la iniţierea tratamentului antiretroviral ?

A. doi inhibitori nucleozidici /nucleotidici de reverstranscriptază (2INRT)

B. doi inhibitori nucleozidici/nucleotidici de reverstranscriptază în asociere cu un inhibitor non-nucleozidic al reverstranscriptazei (2INRT + INNRT)

C. doi inhibitori nucleozidici/nucleotidici de reverstranscriptază în asociere cu un inhibitor de protează potenţat (2INRT + IP)

D. doi inhibitori nucleozidici/nucleotidici de reverstranscriptază în asociere cu un inhibitor de integrază (2INRT + II)

E. doi inhibitori de protează potenţaţi (2IP)

16. Ce manifestări clinice pot fi sugestive pentru primoinfecţia cu HIV?

A. febră, mialgii, artralgii, odinofagie

B. limfadenopatie

C. ulceraţii ale mucoasei orale

D. erupţie cutanată maculopapuloasă rozată

E. caşexie asociată HIV

17. Când trebuie iniţiată terapia antiretrovirală?

A. atunci când pacientul este pregătit, indiferent de numărul de limfocite CD4

B. atunci când pacientul este pregătit, cu condiţia ca numărul de limfocite CD4 să fie sub 200/mm3

C. atunci când pacientul devine simptomatic

D. imediat, la un pacient cu primoinfecţie HIV

E. în termen de două săptămâni de la începerea tratamentului pentru o afecţiune definitorie pentru SIDA sau o infecţie oportunistă

18. Ce complicaţii pot să apară ca urmare a administrării tratamentului antiretroviral?

A. reacţii alergice

B. lipodistrofie şi sindrom metabolic

C. aritmii cardiace

D. tulburări ale metabolismului osos

E. sindrom inflamator de reconstituţie imună

19. Care dintre următoarele afirmații cu privire la pneumonia cu *Pneumocystis jirovecii* sunt adevărate?

A. apare adesea la pacienții infectați cu HIV și nivel al limfocitelor CD4 ˂200 celule/mmc

B. acest parazit distruge epiteliul alveolar, fapt care duce la alterarea schimburilor

gazoase de la acest nivel şi reduce complianţa pulmonară

C. debutul clinic este insidios, cu febră, tuse seacă

D. aspectul imagistic este de "sticlă mată"

E. tratamentul etiologic este de fapt tratamentul antiretroviral

20. Care dintre următoarele afirmații sunt adevărate?

A. riscul de transmitere materno-fetală a HIV crește direct proporțional cu încărcătura virală

B. nou-născutul din mamă HIV pozitivă va primi de la naștere antiretrovirale doar dacă mama nu a urmat tratament pe parcursul sarcinii

C. profilaxia post-expunere la HIV poate fi benefică dacă este administrată în primele 72 de ore după expunerea ocupațională sau sexuală

D. vaccinarea antigripală anuală nu este recomandată pacienților infectați cu HIV

E. vaccinarea antigripală anuală este recomandată pacienților infectați cu HIV

Răspunsuri:

1.E

2.B

3.B

4. E

5. E

6. ACD

7. ABC

8. BCE

9. ABCD

10. ABC

11. AE

12. ABC

13. ACD

14.ABD

15. BCD

16. ABCD

17. ADE

18. ABDE

19. ACD

20. ACE